### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. december 2021 har vedtaget Magistratens foranstående indstilling af 6. december 2021.

Nyt gebyr for konkrete anvisninger af affald og anmeldelser af jord, som er erhvervsaffald.

### Resumé

Denne indstilling omhandler fastlæggelsen af to nye lovpligtige gebyrer – anvisningsgebyr og jordflytningsgebyr.

[adresse] skal opkræves hos alle virksomheder, til hvem kommunen giver en konkret anvisning til håndtering af deres affald.

[adresse] skal opkræves hos alle virksomheder, som anmelder flytning af jord, som er erhvervsaffald.

Gebyrerne skal dække samtlige udgifter, som [adresse] har i forbindelse med opgaverne med konkrete anvisninger af affald og med håndtering af anmeldelse af jord, som er erhvervsaffald.

Gebyrerne træder i kraft pr. 1. januar 2022.

Indførelsen af de nye gebyrer modregnes af en negativ DUT regulering, hvilket for [adresse] Kommune medfører en underfinansiering på 480.000 kr. årligt fra 2021 i forhold til det nuværende serviceniveau.

En reduceret økonomi på jordområdet i Teknik og Miljø vil som konsekvens medføre et reduceret serviceniveau og længere sagsbehandlingstider på jordområdet ud over de gebyrfinansierede sager.

### Indstilling

Det indstilles,

at: 1) Byrådet godkender gebyrerne for anvisning af erhvervsaffald og for anmeldelse af flytning af jord, som er erhvervsaffald, for 2022.

### Sagens forløb

02-12-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 06-12-2021 Magistraten
Fremsendes til [adresse] med bemærkning, at Magistraten i mødet den 6. december 2021 anbefaler, at byrådet tiltræder Magistratsafdelingen for Teknik og Miljøs indstilling af 5. november 2021.
 15-12-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 15. december 2021 har vedtaget Magistratens foranstående indstilling af 6. december 2021.